Poistumme hetkeksi, hyvä herrasväki.
Hei, rva Bowman.
Komisario Squyres Norfolkin murhaosastolta.
Tässä on etsivä Smith.
Ikävä tutustua näissä oloissa.
Onhan tämä teille traagista.
Voin kertoa, mistä miestänne syytetään.
Siitä on kovin kauan.
Muistutan teitä paikasta, jossa se tapahtui.
1980.
Olimme olleet naimisissa yhdeksän vuotta. Nyt vuosia on kertynyt 47.
Niin kauan olette ollut uskollinen vaimo ja uskonut miehestänne hyvää.
Hän näyttää pettäneen luottamuksenne ja suomanne uskollisuuden.
Koska olette hyvä ihminen,
ette olisi uskonut hänen kykenevän johonkin näin karmeaan.
Hän saa murha- ja raiskaussyytteen.
Sain selville, että Dennis oli saattanut murhata jonkun muunkin.
Se tuli puskista.
En yllättynyt.
Minun ja tyttäreni aika ei ollut vielä tullut.
Selvitän mitä Virginiassa tapahtui Kathleen Doylelle.
Tässä on Kathleen purjeveneessämme.
Hän peri purjehdustaitonsa isältään, joka nikkaroi tytölleen purjeveneen.
Kathleen oli itsenäinen ja urhea.
Hän halusi matkustella.
Hän päätti näkevänsä ja kokevansa mahdollisimman paljon.
Onneksi hän ehti tehdä sitä. Hän eli täyden elämän.
Hän oli täyttänyt huhtikuussa 25.
Kathleenin äiti Bert on isosiskoni.
Meillä on ikäeroa seitsemän vuotta.
Minä ja Kathleen olimme läheiset, ja meidät kasvatettiin kuin siskoina.
Kathleen oli fyysisesti kaunis.
Pitkät kastanjanruskeat hiukset, tuikkivat vihreät silmät -
ja kaunis irlantilaishipiä.
Hän tapasi ilmoittaa pituutensa tarkkaan: 4 jalkaa, 11 tuumaa ja kolme neljäsosaa.
KATHLEENIN TÄTI
Hän kikatti ihanasti.
Kikatimme usein yhdessä.
Hän oli karismaattinen.
Kathleenissa oli myös hiljainen ja älykäs puoli.
Hän menestyi opintojen saralla.
Hän opiskeli Connecticutin Woodstockissa, koska halusi kirjoittajaksi.
Hän valmistui kurssinsa priimuksena.
Hän oli jättänyt sivun pöydälleen kuollessaan.
31. ELOKUUTA 1980
"Olen pohtinut, mikä kirjoittajia innoittaa.
Jossain vaiheessa itsellenikin kehittyi tuo palo.
En ole vielä valmis kirjoitustoimeen.
Tarvitsen vielä paljon elämänkokemusta ennen kuin osaan kirjoittaa kunnolla."
EPÄILYKSIÄ
Kirjoitettu ennen hänen kuolemaansa.
En tiennyt hänen kuolintapaansa 20 vuoteen.
En antanut kenenkään kertoa.
Jollen tietäisi, en pystyisi kuvittelemaan mitään.
Kathleen Doyle asui koruttomassa talossa Virginian Norfolkissa.
Vanhanaikainen talo sijaitsi hiljaisessa taajamassa.
Heti talosta vasemmalla sijaitsi metodistikirkko.
APULAISSYYTTÄJÄ
Se oli unelmakoti sotilasyhteisön vastanaineelle nuorelleparille.
Kathleen meni naimisiin joulukuussa 1979.
Aviomies oli laivastossa ja joutui komennukselle kesällä.
Kathleen jäi tuolloin yksin taloonsa kissanpentunsa kanssa.
Oli ilta, 9. syyskuuta 1980.
Kathleenin hyvä ystävä Vivian pistäytyi kylään.
He joivat pari viinilasia.
Vivian sanoi jääneensä pariksi tunniksi ja lähteneensä noin klo 21.30.
Seuraavana päivänä Vivian huolestui, koska ei tavoittanut Kathleenia.
Vivian pyysi Jim-mieheltään kyydin Kathleenin talolle.
Siispä…
NORFOLKIN POLIISI
Vivian työnsi ulko-ovea.
Hän tajusi sen olevan ammollaan.
Sisään käydessään -
Vivian huomasi kahvipöydällä kaksi eiliseltä jäänyttä viinilasia.
Se oli outoa.
Hän käveli nurkan taakse.
Hän avasi Kathleenin kamarin oven -
ja löysi tämän kuolleena kamarin lattialta.
Siitä hetkestä alkoi murhatutkinta.
Kathleenin Tim-isä soitti ja sanoi: "Kathleen tapettiin."
Nojasin seinää vasten ja hämmästelin, että kuka ihme kiljuu.
Se olinkin minä.
Enkä minä vain pystynyt lopettamaan.
Tuo nainen surmattiin kodissaan.
Hänet pahoinpideltiin mitä raaimmalla tavalla.
Täysi ylilyönti.
Kamari oli tärvelty.
Patja oli sysätty jousien päältä aivan kuin sen päällä olisi kamppailtu.
Kathleen lojui lattialla päiväpeitteen päällä.
Alasti.
LATTIALLA
Hänet oli pahoinpidelty seksuaalisesti.
Kuolinsyy oli ulkoinen tukehtuminen, käytännössä kuristaminen.
Oikeassa poskessa oli pyöreä palovamma.
Halkaisijaltaan vamma vastasi suunnilleen sikarin päätä.
Tai Lincoln Logia.
Lincoln Log on lasten lelu.
Niistä saa askarreltua hirsimökin.
Vielä oudompaa oli se, että Kathleen oli lapseton.
Nämä tavarat löydettiin Kathleenin kylpyhuoneen roskakorista.
Kiintoisaa kyllä, rakennuspalikan pää on hiiltynyt.
Se täsmää palovammaan, joka oli Kathleenin poskessa.
Tämä viittaa selvästikin rikolliseen, joka toimi hyvin väkivaltaisesti.
Siitä oli huomattavan paljon merkkejä, ettei tappaja aristellut väkivaltaa.
Näin ollen asialla tuskin oli ensikertalainen.
Kathleenin löydettyään Vivian miehineen yritti soittaa poliisilaitokselle.
He kuulivat keskuksen, mutta keskus ei kuullut heitä.
Poliisi tutki puhelimen rikosteknisesti.
Selvisi, että suukappale oli irrotettu.
Näin kumottiin puhetoiminto, jolloin apua ei pystynyt soittamaan.
Rikospaikka aiheutti poliisille vaikeuksia heti alkuun.
Ei löytynyt mitään,
minkä nojalla aloittaa raa'an päällekarkaajan etsinnöt.
Yritimme etsiä tunnistettavia sormenjälkiä,
mutta turhaan.
Ainoat jäljet olivat peräisin Vivian ja Kathleen Doylelta.
Ne täsmäsivät yhdessä vietettyyn tiistai-iltaan.
Kathleenin aviomieheltä oli jäänyt pari piilevää sormenjälkeä.
Tämä palveli lentotukialuksella Intian valtamerellä,
minkä poliisi tiesi.
Poliisi keskittyi niihin miehiin,
jotka eivät olleet komennuksella Kathleenin puolison kanssa.
Naapureihin keskityttiin.
Kun sitten nuo ihmiset saatiin karsittua listalta,
mitään muuta näyttöä ei tuolloin ollut käsillä eikä tiedossa.
Tapaus jäi ratkomatta 40 vuodeksi.
Elämäni kääntyi ylösalaisin.
Niin.
Kokemani perusteella näkisin,
että miehenne on tehnyt pahuuksia pitkään.
Hän satuttaa ihmisiä.
Raiskaa ja tappaa.
Kunpa en joutuisi puhumaan kanssanne tästä.
Hän toimi silti raa'asti.
Miettikää miten hän petti teidät ja perheenne.
En kestä enempää. -Ymmärrän.
Kuulin hänet. Pidätittekö vaimoni? -Hän on täällä.
Aiheutitte tämän perheellenne. -Enkä aiheuttanut.
Kylläpäs. -Enhän.
Hirviö.
Täysi hirviö.
Bowmania vietiin nyt teuraalle.
Totuus tulisi julki.
Cathy soitti: "Dennis napattiin!"
AUNDRIAN SUKULAINEN
"Hänet pidätetään!" Olin aivan ihmeissäni.
Silloin soitin Brendalle.
Hän oli järkyttynyt ja sanoi näin.
"Hankimme juristin. He nappasivat väärän miehen.
Hänet pidätettiin jostain Virginian-jutusta.
Ei hän edes ollut siellä."
Brendan mukaan he asuivat Michiganissa Kathleenin murhan aikaan.
Syypää ei muka voinut olla Dennis.
Kathleenin perhe paneutui juttuun uskomattomalla tarmolla.
Isä kapteeni O'Brien kuului USA:n laivastoon.
Kapteeni toimi paljolti Aundrian oikean äidin tavoin.
Hän patisti poliisilaitosta tutkimaan tapausta.
"Tehkää jotain älkääkä vain esittäkö."
Timistä tuntui siltä, että jotain oli saatava aikaan.
Hän tutki, kuka tytärtä olisi voinut satuttaa.
Sitä vastoin siskoni eli Kathleenin äidin ja minun kohdalla -
oli vaikeaa päästä sängystä ylös.
Maailma tuntui vaaralliselta.
Siskoni vei Kathleenin kissan. Tämä oli läsnä murhan aikaan.
Siskoni hoki: "Osaisipa se puhua…"
Lopulta kissa sairastui pahoin.
Se kuoli syliimme matkalla eläinlääkäriin.
Siskoni oli lohduton.
Tim sanoi: "Siskosi tuntee menettävänsä tyttärensä taas."
Tiesin Timin potevan samaa traumaa ja surua.
Hänestä oli vaikeampaa pukea niitä sanoiksi.
Tim se päättikin käydä toimeen.
Hän halusi vastauksia ja oikeutta.
Tim jatkoi tutkinnan patistamista kunnes menehtyi vuonna 2016.
Poliisi ei saanut vastauksia.
Timiä käy sääliksi. Toivottavasti hän pääsi tyttärensä luo.
Timistä ja minusta olisi varmasti tullut sukulaissielut.
Timin kuoltua otin yhteyttä Norfolkin poliisiin.
Me omaiset teimme heille selväksi,
että vaikka Tim oli poissa, halusimme varmistaa tapauksen ratkeamisen.
Jäimme ilman vastauksia.
Tuo seikka turhautti minua suuresti.
Tieteen saralla vaadittiin kehitystä, jotta Timin tyttären tappaja löytyisi.
Elokuussa 2018 sain siirron ratkomattomien tapausten yksikköön.
Kävin läpi Kathleenin mappia.
Sain selville, että rikollinen jätti kaksi DNA-näytettä jälkeensä.
Siemennestettä päiväpeitteellä ja raiskaustestissä.
Peitteeseen jäänyt DNA säilyi vuosien varrella.
Geneettinen sukututkimus oli seuraava edistysaskel.
Esi-isien DNA:lla oli kivaa tarkastella omaa sukupuutaan,
mutta tuo tieteenhaara soveltui myöskin DNA:n rikostutkintaan.
Uusien menetelmien myötä -
päiväpeite lähetettiin osavaltion labran DNA-testiin.
Labra sai koostettua rikollisesta miespuolisen DNA-profiilin.
Kysymys kuului, kuka tuo heppu oli.
Labra sai lopulta tulokseksi 31 nimeä sukututkimuksen keinoin.
Nuo henkilöt saattoivat olla mahdollinen epäilty -
tai epäillyn sukulaisia.
Minä sitten jouduin jäljittämään kaikki nuo 31 ihmistä.
Eri osavaltioista.
Jokaisen suostumuksella suusta saisi ottaa DNA-näytteen,
jotta syyllinen löytyisi.
Totesin, että mitähän helvettiä minä teen. Millä ihmeellä suoriutuisin siitä?
Samaisella marraskuun ensimmäisellä viikolla vuonna 2019 -
Norfolkin tienoolla järjestettiin -
murhatutkijoiden paikallisyhdistyksen kokous.
Konferenssiin lähti Norfolkin etsivä Smith.
Konferenssissa jatkoin 31-nimisen listan läpikäymistä.
Listan pohjalla oli Dennis Bowman.
Dennisiä tutkiessani hälytyskellot alkoivat soida.
Tuota kaveria epäiltiin ottotyttärensä katoamisesta vuonna -89.
Toisessa artikkelissa puhuttiin Michiganin-rikoksesta vuodelta 1980.
Dennisiä syytettiin murhayrityksestä. Se oli vakava rikos.
MURHAYRITYS
Tapasin jonkun Michiganista ratkomattomien juttujen konferenssissa.
Se sattui olemaan Bryan Fuller.
MICHIGANIN POLIISI
Esittäydyin Bryanille.
"Eräs Michiganin-rikollinen ilmestyy jatkuvasti hauissani."
Bryan kysyi nimeä, ja vastasin "Dennis Lee Bowman".
Hän virkkoi: "Tunnen Dennisin -
ja perheensä. Hän on varmaan etsimäsi."
Olin järkyttynyt.
Oli ironista, että tietooni saatettiin tuo nimi.
Lisäksi satuin samaan konferenssiin -
ja olin mukana Aundria Bowmanin tutkimuksissa.
Kuulkaa, olen erittäin huono-onninen.
Jos puhkeaa ukkosmyrsky, joudun sen keskelle.
Oli täysi onnenpotku, että tapasin Bryanin konferenssissa.
Loppukonferenssin ajan -
etsivä Smith ja minä keskustelimme, kuinka toimisimme jatkossa.
Aluksi minun piti osoittaa joko todeksi tai vääräksi,
että tuo mies oli Virginiassa vuonna 1980.
Luin lisää hänen toisesta pidätyksestään.
Dennis oli yrittänyt viedä tytön syrjään ja ampunut tätä kohti kahdesti.
Tuomarin kirjattiin todenneen, että Dennis on vaaraksi naisille.
Rikos tapahtui Michiganissa toukokuussa 1980.
Kathleenin murha tapahtui Norfolkissa syyskuussa 1980.
Välimatkaa Michiganiin oli 960 kilometriä.
Uskoin, ettei Dennisiä olisi vapautettu noin vakavan rikoksen jälkeen.
Sama tekijä ei millään voinut surmata Kathleenia.
Sitten sain tuomioistuimen pöytäkirjan -
koskien Dennisin pidätystä vuodelta 1980.
"Arvon tuomari, asiakkaani on estynyt. Hän kuuluu laivastoon -
ja on kahden viikon kesäleirillä Virginian Norfolkissa."
Pöytäkirja oli päivätty 16. syyskuuta 1980.
Dennis oli Virginian Norfolkissa, kun Kathleen tapettiin.
Tiesin hänen olevan syypää.
Tarvitsin häneltä näytteen DNA-vertailuun.
PARAS ETSIVÄ
Dennis ja Brenda turhautuivat siitä mitä Cathy heistä sanoi.
Hän soittelee neljästi yössä: puoliltaöin ja yhdeltä.
"Nappaamme sinut. Murhasit hänet."
Siten saimme avattua viestintäväylän.
Näin Bowmanien oli helpompi ilmaista murheensa koskien Cathya.
Villin lännen menoa.
Paimensin heidät.
SERIFFINTOIMISTO
Dennis ja Brenda tulivat seriffintoimistoon.
ETSIVÄ
Tarjosimme juotavaa.
KUULUSTELUHUONE
Hra Bowman joi koko ajan.
Kaistapään ahdistelua puolentoista vuoden edestä.
Hän haukkui meitä murhaajiksi ja levitti huhuja pitkin Allegania.
Cathy kuulee jotain vääristeltyä ja vääristelee sitä entisestään.
Sitten palataankin Aundrian suoltamiin valheisiin.
"Isä ja äiti tekivät sitä sun tätä, pälä-pälä."
En voi sietää valepukkeja vielä tänäkään päivänä.
Ahdistelin heitä niin pahoin, että he kävivät epätoivoisiksi.
Ajoin heidät poliisin syliin.
Rikollisen niksit tunteva Dennis tarttui kuppiin ja joi siitä.
Hän pani sen alas, ja Haverdink kiitteli.
Saimme Dennisin DNA-testitulokset.
Raportin mukaan päiväpeitteessä ollut DNA -
kuului satavarmasti Dennis Bowmanille.
Suuntaamme vankilaan.
Pyrin Dennis Bowmanin juttusille.
Dennis on toisinaan omituinen.
Se riippuu ihan Dennisin mielialasta, että suostuuko hän puheilleni.
Hei, Dennis.
Mikä on nimesi? -Jon.
Esiinnyin ilman titteliä ja virkamerkkiä.
Halusin esittäytyä hänelle Jon Smithinä enkä etsivänä.
Haluaisitko purtavaa? -En halua.
Hän ei suostunut syömään vankilaruokaa, joten tarjouduin hankkimaan jotain.
Hänellä oli hyvin tarkka pyyntö.
Mustaa kahvia, suolaamatonta mantelia.
Hän halusi ohjailla kuulustelun kulkua oman taktiikkansa puitteissa.
Kissa ja hiiri -leikkiä.
Haluatko ohjat, Dennis? Pääset kapteenin pallille.
Se kyttä lähti.
Hän riisui rautani, poistui ja sulki oven.
Hän toi Starbucks-paahtoa. Juon sitä paraikaa.
Piti kuulemma jutella juomisen lomassa. Hän on ollut minulle hyvä, kulta.
Tavoitteena oli tunnustus.
Urkin mitä hän teki Norfolkissa vuonna 1980.
Siihen pisteeseen päästäkseni -
keskityin hänen auttamiseensa ja kuuntelijana olemiseen.
"Tapauksen sijaan voimme jutella mistä vain."
Annoin hänen puhua tuntikaupalla.
Kuinka polvesi jakselevat?
Selkää tässä kivistää. -Niinkö?
Olen keräillyt teräaseita 12-vuotiaasta saakka.
Niin. -Minulla on niitä 115.
Äitini ei sanonut rakastavansa minua kertaakaan elämäni aikana.
Isäni viimeiset sanat kuuluivat näin: "Äitisi sydän on kultaa. Kova ja kylmä."
Sain pykättyä luottamusta siinä määrin, että Dennis totesi minun ymmärtävän häntä.
"Tuo tajuaa, miksi tein mitä tein."
Silloin Dennis kertoi tapauksesta vihdoin.
Jouduin kahden viikon reserviin. Olin ollut laivalla puolitoista viikkoa.
Olin 960 kilometrin päässä tutuistani.
Olin kireänä kuin viulunkieli.
Puolentoista viikon jälkeen tuumin: "Vitut, tahdon pois laivalta."
Lähdin harhailemaan.
Kävelin pikkubaariin.
Istuuduin ja tilasin viskikolan tuplana.
No, vedin perskännit. Olin aivan pellit kiinni.
Oli pimeää.
En tiennyt missä olin.
Kävelin kadulla.
Käppäilin erään talon ohi.
Valot oli sammutettu, eikä pihatiellä ollut autoa.
Mietin joskohan sieltä irtoaisi rahaa.
Kiersin talon taakse.
Menin ikkunalle.
Ikkuna oli lukittu koukulla ja salvalla.
Otin taskuveitsen esiin.
Avasin ikkunan.
Olin pudota sisälle.
Olin ympäripäissäni.
Astuin talon olohuoneeseen.
Etsin sieltä rahaa.
Menin keittiöön.
Katsoin keksipurkkiin.
Tyhjää täynnä.
Siellä oli toinen ovi.
Kun avasin oven,
se nainen nousi istumaan ja alkoi kiljua. Peitin hänen suunsa vasemmalla kädelläni.
Työnsin häntä oikealla.
Minulla oli yhä taskuveitsi kädessäni. -Aivan niin.
Työntäessäni nainen tarttui siihen käteen.
Veitsi upposi tänne.
Kertomuksensa lomassa Dennis teki tällaista liikettä.
Hän vihjasi, että syy olikin naisen.
Satuttaminen oli muka tämän vika.
Kun aloin rauhoittua, nainen makasi yhä pedillä ja liikkui.
Sanoin lähteväni.
Kävelin ulos etuovesta.
Dennis sivuutti kaikki muut avainkohdat.
Sen hän muka muisti, että nainen istui ja hän sanoi lähtevänsä.
Tiesin, että nyt Dennis pyrkisi -
vähättelemään sen iltaisia tekojaan.
Kysynpä jotain.
Pystyisitkö kuvailemaan sanoin sitä,
miltä sinusta tuntui silloin?
Näin sinun tuntemuksesi saadaan inhimillistettyä.
Se oli demoni.
Kerro siitä demonista.
Silloin hänen äänensä ja käytöksensä muuttuivat tyystin.
Hän puhui hiljaa ja melkein kuin riivattuna.
Hän alkoi piirtää demonia paperille.
Tässä on Dennis.
Aiemmin demoni tapasi seistä tässä edessä.
Dennisin puhuessa ympyrä suureni yhä enemmän ja enemmän.
Sillä oli pieni pujoparta, sarvet ja kynnet.
Noin.
Demoni on täällä.
Se pyrkii yhä ulos.
En päästä sitä.
Hän käyttäytyi ihan toisin puhuessaan demonista.
Silloin oli hyvä hetki tentata häntä ristiriidoista.
Harrastitteko seksiä? -Emme.
Se meidän täytyy… -En muista sellaista!
Minä katselin!
Kiistätkö… -En!
En minä kiistä, vaan katselin vain!
Näit naisen… -Hänen vatsansa.
Selvä. -Kun työnsin veitsen…
Hänellä ei siis ollut vaatteita. -Oli hänellä.
Ei varmaan täällä, jos kerran näit vatsan.
Pieksit sen tytön.
Enhän! -Pieksit sen tytön.
Sekä puukotit seulaksi.
Enhän. Pistin häntä ainoastaan kerran.
Mistä tiedät?
Yhden kerran! -Jos kerran olit päissäsi…
Koska näen sen vieläkin mielessäni.
Et nähnyt muuta… -En niin.
Et siis tiedä.
Kathleenia oli puukotettu rintaan.
Sekä selkään. Kädet oli sidottu nauhalla selän taakse.
Kaulaan oli kiedottu sähköjohto. Hänellä oli suukapula.
Pitkin kehoa oli lukuisia mustelmia päästä vatsan seudulle saakka.
Sen kuultuaan Dennis muuttui täysin.
Hän ei enää halunnut puhua.
Hän ei suostunut puheilleni, mikä oli poikkeavaa.
Tavallaan lapsellista.
En tehnyt sitä.
Mieti asiaa, niin vien sinut takaisin keskustaan.
En tehnyt sitä.
Hetki vain.
En minä tehnyt sitä.
En tehnyt sitä.
Tein sen taas.
Tuossa vaiheessa olin tyytyväinen siihen mitä sain hänestä irti.
Tiesin, ettei hän saisi hevillä kumottua tuota tunnustusta käräjillä.
En tehnyt sitä!
Oletko valmis? -Olen.
Hyvä on.
Pärjäätkö?
En.
Nyt kun tiedätte Dennyn tehneen murhan Virginiassa,
onko teillä Aundriaa koskevia murheita?
En tosiaankaan tiedä, mihin uskoa.
Uskotteko kun kerromme, että Dennis teki tämän?
Vai toivotteko, ettei hän tehnyt sitä?
Ainahan elää toivo siitä, ettei Aundria ole kuollut.
Tiedän.
On huomioitava Dennisin rikostausta ja se, että hän ilmoitti tyttärensä kadonneen.
Hän on selvästi tutkittavien listan kärjessä.
Lisäksi…
MICHIGANIN POLIISI
Brenda oli asunut Dennisin kanssa 30 vuotta.
Jos katoamisesta oli jotain tiedettävää, tiesikö Brenda sen?
Huomattava osuus tästä tarinasta liittyy tosiasiassa Brendaan.
Tämä on prepaid-puhelu…
Dennis Bowmanilta.
Paina nollaa hyväksyäksesi puhelun.
Saitko jotain tänään?
Ei olisi tarvinnut.
Sait minut itkemään.
Itkin niitä tilatessani.
Brenda oli Dennisin ainoa elämänlanka. Tällä ei ole ketään muuta.
Olisi pitänyt tehdä jotain, kun vapauduit ensi kertaa.
Olisi pitänyt mennä terapiaan. Juttu olisi pitänyt setviä juurta jaksain.
Brenda oli omistautunut vaimo, joka uskoi Dennisistä,
että tästä olisi parempaan.
Rakastan sinua. -Samoin.
Vaikka manaankin sinua joskus.
En syytä sinua, muru. Kotona minun pitäisi olla.
Tarkkailimme heidän puhelujaan.
Kävi ilmi, että Dennis pyrki yhä Brendan suosioon.
Hän toivoi, että Brenda rakastaisi häntä vieläkin.
Rakastan sinua. -Olisit miettinyt sitä 40 vuotta sitten.
Silloin olin tulla hulluksi.
Toivon pirusti, ettet olisi lähtenyt Virginiaan silloin.
Niin minäkin.
Tuohan on aivan tajutonta. Millainen nainen jäisi moisen luokse?
Tulistun Brendalle vieläkin enemmän kuin Dennisille.
Syytän Brendaa yhtä lailla.
Hänellä oli kosolti miettimisaikaa, ja hän piittasi ainoastaan Dennisistä.
Hän ansaitsee vihani.
Sellaista ei halua uskoa puolisostaan, jonka kanssa viettää loppuelämänsä.
Kun sitten saa todisteita hänen tekosistaan,
miten sellaisen voi sivuuttaa?
OSAVALTIONPOLIISI
Dennis pidätettiin kyllä Virginian raa'asta murhasta.
Siltikin…
OSAVALTIONPOLIISI
Aundria piti löytää Michiganista.
Dennis halusi jäädä Michiganiin.
SYYTTÄJÄ
Hänet kuulemma siirrettäisiin Virginiaan. -Silloin laadimme juonemme.
Virginiassa luonasi olisi mahdotonta käydä.
Tiedän.
Sue kysyi minulta, muuttaisinko Virginiaan toviksi.
En minä voi. -Et.
Brenda on täällä Michiganissa.
Jos Dennis tietäisi istuvansa vankilassa loppuelämänsä,
missä hän olisi mieluummin?
Teoriamme mukaan mieluummin Michiganissa, jotta Brenda voisi ajaa vierailemaan.
Teimme alustavan tarjouksen Dennisille.
Jos hän kertoo totuuden Aundriasta, ehkä annamme hänen jäädä Michiganiin.
Minulle on jo annettu lupa seuraavanlaiseen järjestelyyn.
Jos saan selville, missä Aundria on ja löydän hänet…
Brenda ja sinä saatte mielenrauhan.
Saan pidettyä sinut Michiganissa.
Voin pitää sinut lähempänä Brendaa ja Vanessaa.
En voi auttaa sen suhteen.
Dennis oli jääräpäinen, koska hänellä oli apujoukkoja.
Brenda Bowman ja tytär tukivat häntä.
Olisi kiva pitää sinut kotoseudulla, muttet myönnä jotain mitä et tehnyt.
Sitä minä heille hoen.
Se poliisi toistelee: "Onhan voinut sattua jokin vahinko…"
Sanoin hänelle eilen: "Ei omaa perheenjäsentä tapeta.
Kyllähän sitä suututaan ja huudetaan.
Joskus tulee riitoja, mutta ei tappamista."
Hän vastasi: "Ei ketään saa tappaa." Jessus sentään…
Heikäläiset eivät tajua, mitä aito perhe merkkaa.
Shadow'n alueelle on kaivettu valtavia kuoppia.
Vai sillä tavalla. Takapihaako siis tongittiin?
Läpikotaisin.
Hitsit.
En todellakaan tiedä, mitä he etsivät.
Norfolkin poliisi pidätti hra Bowmanin Kathleen Doylen murhasta.
Avustimme heitä tontin tutkimisessa.
Lainasimme maatutkaa ja ruumiskoiria.
Etsimme näyttöä Doylen tapauksesta.
Lisäksi etsimme Dennisin tontilta Aundrian mahdollisia jäännöksiä.
En osaa kuvailla tuota outoa tunnetta.
Olen apea ja kuvottunut. "Eikö tyttöäni ole vielä saatu kaivettua?"
Olin varma, että tontilta löytyisi sitä mitä olin väittänytkin.
Mitään ei kuitenkaan löytynyt.
Olimme painostaneet Dennisiä Aundrian suhteen.
En tiedä, missä tyttäreni on.
Se ei mene jakeluusi, vaan sepität jostain vahingosta.
"Ehkä sinä menetit malttisi tai…"
Ei kukaan suutu lapselleen niin, että tappaisi tämän!
Dennis joutui satuilemaan.
Tiesin, että jossain vaiheessa hän hieroisi kauppoja Alexisilla.
KUULUSTELUHUONE
Yhtäkkiä Dennis ilmaisi haluavansa tavata Brendan.
Pyyntö oli hyvin omintakeinen, joten hankimme luvan seriffintoimistolta.
Dennisille ja Brendalle järjestettiin tapaaminen,
jota valvoin etsivä Haverdinkin kanssa.
Kun Dennis tuotiin kuulusteluhuoneeseen, tapasin hänet käytävällä.
Aluksi Dennis sanoi: "Toivottavasti kamera käy."
Heippa. -Istu tuohon.
Istuhan, Brenda.
Tähän erityiskohteluun suostuttiin vain siksi…
Kulta, olen tehnyt asioita, joita häpeän kamalasti.
Sen vannon.
Aundria on ollut kuollut alusta alkaen.
Tulin kotiin sinä päivänä, ja vauva nukkui.
Laskin vauvan olohuoneen sohvalle ja kapusin ylätasanteelle.
Aundria tuli kamaristamme.
Kysyin mitä hän teki. Hän vastasi lähtevänsä.
Meille tuli riitaa.
Sanoin, ettei hän mene minnekään.
Hän vastasi: "Sitten kantelen taas, että ahdistelit minua."
Väitin vastaan ja löin häntä.
Hän putosi rappusia pitkin.
Et sinä niin tehnyt!
Älä anna väärää tunnustusta! -Se tekee kipeää.
Juoksin alas portaita.
Pulssi ei tuntunut, kun tarkistin.
Hän ei hengittänyt.
Hänellä oli iso…
Hänen niskansa oli pahassa jamassa.
Hänen päänsä kiepahti.
Hänen tyhjä tuijotuksensa ei osoittanut minnekään.
Hän oli poissa.
En voinut menettää sinua. Vanessakin oli vasta neljätoistakuinen.
Olin neuvoton.
Tiesin, että jos tunnustan poliisille,
joudun takaisin vankilaan.
Käärin hänet huopaan, vein ulos ja kätkin ruumiin latoon.
Ilmoitin poliisille hänen kadonneen.
Hän makasi siellä pari päivää.
Löysin pahvitynnyrin.
Yritin tunkea ruumiin tynnyriin, mutta se ei mahtunut.
Jouduin leikkaamaan häneltä jalat irti.
Kun parin päivän päästä naapurit veivät roskapönttönsä ulos,
vieritin tynnyrin niiden viereen. Seuraavana aamuna hän oli poissa.
Kolmisenkymmentä vuotta. -Niin, 31 vuotta.
Sinulla oli toivoa niin kauan kuin en kertonut.
Anteeksi petoksestani.
Tiedän mitä pelkäsit.
Hän oli silti tyttäremme. Olisit soittanut apua!
Olen puolustanut sinua Cathylta. -Kyllä minä sen tiedän.
Voi luoja.
En voi ajatellakaan, mitä hän teki tyttärelleni.
Tai siis tosiasiassa koko juttu on aika raaka.
Hänen sepitteensä on kuitenkin silkkaa hevonpaskaa.
En usko, että 14-vuotias tyttö putosi portaat alas.
Dennis sen kuin syytti Alexisia eikä itse ottanut vastuuta.
Hän takuulla viskasi tyttäreni alas.
Hän paloitteli tämän kappaleiksi.
Hän on saatanan pelkuri.
Sillä tavalla pelkuri toimii.
Aundriaa etsittiin koko tämän ajan julisteiden kera.
Tiesin sen hölynpölyksi.
Ja ne rahat… -Olivat kateissa.
Poltin kassin ja hänen takkinsa, joka lojui siinä.
En tainnut vilkaista kassiin missään vaiheessa.
Saatoin polttaa rahat samaan syssyyn, mutta kateissa ne olivat.
Milloin poltit kassin?
Kannettuani hänet ulos.
Ennen soittoako? -Niin.
Se varmaan paloi yhä konstaapelin saapuessa.
Tytöstäni tehtiin pidätysmääräys. Hän oli epäilty ja Dennis uhri,
koska tyttöni muka varasti rahaa.
Minä vain…
Ette tiedäkään, miten tuo saa minut pillastumaan.
Joku sanoi nähneensä hänet Hollandissa. En minä ollut sellaista väittänyt.
Joku toinen oli nähnyt hänet Indianan baarissa.
TANSSITYTTÖJÄ
Mitä siitä tuumit?
Hyvä, koska sehän viittasi minusta poispäin.
OSAVALTIONPOLIISI
Tiesimme, että jotta Dennis saisi syytteen ja tuomion varmemmin,
olisi hyvä saada Aundrian jäännökset talteen.
KUULUSTELUHUONE
Aikamme hupeni, sillä Dennis vietäisiin Virginiaan vastaamaan syytteisiin.
Rakastin häntä kyllä, vaikka niska murtuikin.
Toki.
Minua hän ei huijannut.
Hän tuskin huijasi ketään, paitsi Brendaa.
Uskon Brendan yhä rakastavan Dennisiä.
Sitä on jokseenkin vaikea ymmärtää, koska Dennis tunnusti tekonsa.
Vain sinä tiedät totuuden.
Sekä Jumala. -Aivan.
Brenda tuki aviomiestään vankasti.
Hän sanoi puhelimessa näin.
"Ainoastaan rakkaudellamme on väliä."
Sama vanha laulu Suelta.
"Emme pysty millään käsittämään, kuinka pahasti…"
Niin.
Hän vihjasi sinun paloitelleen Aundrian elävänä.
Taatusti. -Niin hän sen muotoili.
Vastasin viestillä pariin kertaan: "Et tiedä puoliakaan koko totuudesta."
Se kolahti Craigiin ja minuun.
Eikö Brenda mieti yhtään, mitä Aundria koki?
Tai Kathleen.
Eikö häntä hirvitä? -Miten se jäi huomaamatta?
Kaikkihan tapahtui Brendan nenän edessä.
Et ole syytön. Älä yritä esittää uhria.
Kyllä se nainen tiesi, mitä tapahtui. Näin miten isä löi Aundriaa ruokapöydässä.
AUNDRIAN YSTÄVÄ
Se ei ollut ensimmäinen kerta.
Brenda ei tehnyt asialle mitään.
Selliin vain hänkin. Brendan sietäisi lusia rikostoverina.
AUNDRIAN YSTÄVÄ
Brenda on yhtä lailla syyllinen.
Voin vain sanoa, mitä kuulin silloin ja mihin olen uskonut nämä vuodet.
Minulla on katkelma kirjeestä filippiläisille.
Sekä Jesajan kirjasta 41:10. -Niin.
Minulta ei voi riistää rakkauttani eikä Jumalaani.
Tällainen minä olen. Jollei kelpaa, niin voi-voi!
Dennis oli manipuloinnin mestari.
Paras valhe on sellainen, joka on likipitäen totta.
Hän sepitti kaikki lorunsa, ja jostain syystä Brenda uskoi.
Brenda oli pelinappula.
BRENDAN SERKKU
Miettikää Dennisin tekosia.
Hän peitti jälkensä hyvin ja nähtävästi kovalla vaivalla.
Hän oli…
Fiksumpi kuin luulimme.
Aundria muka pantiin naapurien roskien sekaan.
Se kuulostaa riskialttiilta.
Saimme siepattua kirjeitä, joita Dennis kirjoitti Brendalle -
ja joissa hänen kertomansa oli ristiriidassa tunnustuksen kanssa.
Joulukuun 12. päivä 2019.
Rakkaani.
Kerron jotain, mikä jää meidän tietoomme.
Aundria putosi oikeasti.
Hän mursi niskansa, ja kätkin ruumiin, mutten heittänyt sitä roskien joukkoon.
Vein ruumiin yksityiselle hautausmaalle.
28.12.2019
Hänellä oli farkut ja lempipuseronsa.
Sekä kultainen kaulakoru, jossa oli sydän ja risti.
Käärin hänet valkoiseen lakanaan.
Tiukasti kuin muumion.
Kiedoin kädet ja jalat punaisella rusetilla.
Hän piti siitä väristä.
Asetin hänet hopeiseen 2 x 2,5 -metriseen pressuun.
Ripottelin hänen ja pressun väliin setrilastuja, neilikkaa ja kanelia.
Täytin haudan ja kastelin multaa.
Parin viikon päästä haudan melkein erotti, kahden kuun jälkeen ei lainkaan.
Olen kulkenut siitä ohi yli sata kertaa 30 vuoden aikana.
Hän on Jumalan luona.
3.1.2020
Sanot, ettet tiedä totuutta.
Totuus on se, että rakastan sinua ja Vanessaa.
Rakastin Aundriaa.
Olet tuntenut minut 50 vuotta ja nyt et enää tunnekaan.
No, siitä joudut päättämään itse.
En koskaan unohda sinua. Olet kaiverrettu sydämeeni ikuisesti.
Denny.
Suhtauduimme kirjeisiin vakavasti. Tutkimme lähiseudun hautuumaat -
maatutkien ja ruumiskoirien avulla.
Asennoiduimme kirjeisiin niin, että ehkä Dennis puhui totta.
Olemme tarkkailleet soittojasi ja kirjeitäsi.
Niin. -Montako tarinaa tekaisit?
Kolme tai neljä.
Mikä niistä sitten on totta? -Se teidän täytyy selvittää.
Tiedät missä Aundria on. -Juuri niin.
Sen pidän omana tietonani loppuelämäni.
Tämä oli hänelle peliä. Mitä hän häviäisi?
Parilla tiedonjyvällä pääsee sellistä.
Ei hän tunnustaisi saman tien.
Hän tietää rikoksista sen verran,
että poliiseja voi peluuttaa liruttamalla tietoja.
Poliisi ei sitä niellyt, luojan kiitos.
Niinpä poliisi käytti Brendaa päästäkseen Bowmanin ihon alle.
Tiedämme sinun kertoneen vaimollesi toisenlaisen tarinan.
Käsillä on seuraavanlainen pulma.
Tuosta syystä Brenda on nyt nivoutunut tapaukseen.
Niin ei tarvitse olla.
Se tietää ongelmia Brendalle. Et halua hankaluuksia vaimollesi.
Väität välittäväsi Brendasta, mutta ketä suojelet?
En kerro teille, minne tyttäreni on haudattu!
Psykologinen tutkinta kääntyi siihen,
että Brenda-vaimoa yritettiin käyttää Dennis Bowmania vastaan.
Poikkesimme Brendalla.
"Sano Dennisille, että hän on tämän sinulle velkaa.
Hän vei Aundrian näin pitkäksi aikaa."
Tämä on puhelu…
Dennisiltä.
…Alleganin piirikunnanvankilan vangilta.
Puhelu nauhoitetaan ja tarkistetaan.
Et ehkä halua kuulla sanottavaani…
Sano pois.
Täkäläinen syyttäjä ei nosta syytettä ilman Aundrian ruumista.
Hyvä on.
Jos päätät kertoa minulle sen, mitä minun tarvitsee tietää,
jäisit Michiganiin loppuiäksesi.
Pääsisimme vierailemaan.
Takeita ei ole,
mutta turvaudun viimeisiinkin oljenkorsiin.
Brenda murehtii edelleen Aundriaa.
Meidän nähdäksemme hänen täytyy kyseenalaistaa omat ajatuksensa.
Tämä on puhelu…
Dennisiltä.
Puhelu nauhoitetaan ja tarkistetaan.
Olen ihan palasina.
Näen siitä unia.
Mistä niin? -Aundriasta, sinusta, kaikesta!
Tahdon yhä tietää, missä hän on.
Haluan tyttösemme kotiin sievässä uurnassa.
Silloin tietäisin hänen olevan kotona vuosikausien poissaolon jälkeen.
Dennis syöttää Brendalle selvästi tarinaa, joka on niukin naukin siedettävä.
Panin hänet aitoon hautaan… -Näinkö elän loppuikäni?
Ei sinun ole pakko elää tietyllä tavalla.
Jollemme pääse tästä yli…
En minä pääse tästä mitenkään yli!
Yritin sanoa sinulle niin!
Tästedes meitä auttaa vain Jumala.
Koko tapaus on epälooginen ja psykoottinen.
Dennis yritti mielessään yhä ohjailla häntä.
Halusimmekin Brendan panevan vastaan.
En enää piittaa puolin tai toisin, Denny.
Mitä tapahtuikaan, rakastan sinua kaikesta huolimatta.
On mahdollista, että voisimme viettää jonkinlaista elämää täällä Michiganissa.
Sano, että uskot toivoa olevan.
Muuta meillä ei ole. -Uskon sinua, kulta.
Dennis myöntää tuskin ikinä, missä ruumis on.
Konstini loppuivat.
Bryan ja minä lähdimme päivän päätteeksi oluelle Grand Rapidsin panimoon.
Todd Workman soitti Bryanille: "Kuunnelkaa Brendan ja Dennisin puhelu."
Kerron tarkalleen, missä Aundria on.
Hän on lähellä.
Toivotaan.
On hän. -Mutta…
Aundria on haudattu takapihallemme.
Emmehän edes asuneet täällä silloin! -Brenda, siellä hän on.
Hautasin tynnyrin vanhalle talollemme.
Kun tuli muuton aika, vein tynnyrin talollemme.
Kaivoin kuopan ja panin tynnyrin siihen.
Sitten peittelin kaiken.
Hän on ollut siellä koko tämän ajan.
Nyt tiedät.
Oli hyytävän kylmää.
Antropologian yksikkömme tuli paikalle.
Aloimme siirtää maata hitaasti siltä alueelta.
Emme silti tienneet, oliko tuo aito tieto vai jälleen Dennisin satuilua.
Metta ilmoitti.
"Siellä ollaan taas. Nyt mukana on puskutraktori ja teltta."
Vihdoin päästiin tyttöni luo.
Jossain vaiheessa kaivurin kauha nousi ylös.
Tynnyrin rengas.
Keskeytimme työt.
Aika tuntui hidastuneen hurjasti.
Antropologit astuivat kuoppaan.
Käytössä oli harjoja, hakkuja ja lapioita,
jottei mitään jäisi huomaamatta.
Seuraavalla kauhaisulla tutkijat seisahtuivat.
Paljastui luu.
Voi luoja.
Oli surullista, että lapsi oli ollut haudattuna 30 vuotta.
Brenda oli sisällä talossa työskentelymme aikaan.
Dennisin kertomus osoittautui todeksi: tytär oli tosiaan haudattu takapihalle.
Aundriaa ei ollut tunnistettu. He vain ilmoittivat jäännöksistä.
Seisoin siinä muutaman minuutin.
Todd saattoi minut taloon.
Pystyin vain sanomaan Toddille: "Tällä kertaa Dennis ei valehdellut."
Jäännökset olivat neljässä eri pussissa tynnyrinrippeiden sisällä.
Aundria löydettiin jätesäkistä, johon oli laitettu vaippoja.
Hajun peitoksi kai.
Sellainen Dennis on.
Roskien seassa oli piparminttupastillien kääre.
Siinä lukeva päiväys oli vuodelta 1989.
Päiväyksen selvittyä meille valkeni, ettei Aundria ollut kadonnut.
Karkaamisen sijaan hän oli virunut siinä tynnyrissä.
Sinähän kirjoitit uskottavan kirjeen hautuumaasta…
Kusetin poliiseja ja arvelin sinun piristyvän.
Et piristynyt.
Olet vain kitissyt, että haluat hänet purkkiin hyllylle kököttämään.
Jos uskoisit, että hänet haudattiin kunnolla ja kunnioittavasti,
ehkä toteaisit sen riittäneen. Se oli turha toivo.
En halua sinun suuttuvan. -Saatpahan hänet tinapurkkiin.
Tässä olen.
Nyt tiedät, että olen läpimätä mulkero.
Rakastan sinua edelleenkin. -Puhelua on jäljellä minuutti.
Kuulitko, Denny? -Kuulin minä.
Tämä päättyy vielä, muru. Hei sitten.
Tämä on ruumiinavausraportti.
Ruumis oli todettava Aundriaksi. Se kävi ainoastaan DNA:n keinoin.
Saimme Cathylta DNA-näytteen.
"Tutkimus suoritettu.
Näytteiden välisillä koordinaateilla -
saatiin vahvistettua äiti-tytär-sukulaisuussuhde."
"Catherine Terkanianin ja jäännösten välillä."
Sain tyttöni luut.
Aivan kuin hän olisi kiljunut takapihalla vuosikaudet.
Cathy epäili kaiken aikaa,
että Dennis oli syypää ja Aundria oli haudattu takapihalle.
On liki selittämätöntä, että nuo epäilykset olivat totta.
Se oli äidinvaistoa.
KADONNUT
Juuri sitä kohtaa hän on epäillyt vuosien ajan.
Olin äimänä, kun ruumis löytyi sieltä.
Kuulostihan se hullulta siihen aikaan, mutta Cathy oli oikeassa.
Mahdotonta se ei ole, mutta mielestäni sangen epätodennäköistä.
Denny myönsi tehneensä muitakin asioita aiemmin, Brenda.
Haluatko kuulla niistä?
Nähtävästi hän ei halunnut minun kuulevan muutoin.
Minä kerron, koska ansaitset tietää.
Kun hän oli komennuksella San Diegossa -
ennen avioitumistanne, hän ahdisteli naista seksuaalisesti.
Kuulemma hyvin pian häidenne jälkeen -
hän ahdisteli kahta naista seksuaalisesti San Diegossa.
Sitten 80-luvun alussa hän ahdisteli naista asuntovaunualueella.
En tunne sitä miestä.
Niin.
Kerroin heille sinä aamuna,
etten tuntenut sitä miestä, josta he puhuivat.
En tajunnutkaan, kuinka totta se oli.
Anteeksi.
Sivusimme Metta-nimistä tyttöä,
joka siepattiin Windmillin huoltoasemalta.
Hän joutui Silver Creek -leirintäalueelle. -En tiedä siitä mitään.
Dennis sen teki.
Poliisilla ei ollut todisteita asiasta, mutta hän sen silti teki.
Hän runteli suloista pikkukyläämme.
Tiedän, että Dennisillä on saattanut olla muitakin uhreja.
Siinäkö siis ovat kaikki synkät salaisuutesi?
Siinä kaikki salaisuuteni.
Hän on raaka sarja-ahdistelija.
Siksi hänestä jääkin nakertava epäilys mielen perukoille.
On vaikeaa kuvitella,
etteikö Kathleen Doylen pahoinpitelijä olisi riistänyt henkeä aiemminkin.
Ei se alkanut Kathleenista vuonna 1980.
Dennis myönsi pahoinpidelleensä naisia useasti -
mukaan lukien ainakin kaksi murhaa.
Entä ne loput tapaukset?
Mitähän se hirviö onkaan tehnyt?
Sanan täytyy kiiriä, sillä uhreja on lisääkin.
Haluan auttaa rikosten ratkomisessa.
Niin sydämeni sanoo.
Ehkä minut täyttää niiden naisten henki, joiden kimppuun Dennis kävi.
Ehkä olen heidän kaikkien hengen täyttämä.
Siksi olen Dennisin pahin painajainen.
DENNIS EI KIISTÄNYT TUOMIOTAAN ELI AUNDRIAN TOISEN ASTEEN MURHAA.
7.2.2022
Dennis tuomitaan tänään toisen asteen murhasta.
Ensimmäisen asteen murha se oli, mutta kyllä se minulle käy.
Lapseni toisen asteen murha.
Minua raivostuttaa, että Dennis teki niin. Se on kuitenkin toisenlaista raivoa.
Ehkä se on sitä, että tunnen Alexisin saaneen rauhan.
ALLEGANIN PIIRIKUNTA
Menoksi, Metta.
Syyttäjäpuoli on valmis.
Aundria lojui hautapaikalla 30 vuotta voimatta kertoa kohtalostaan kenellekään.
Syytetty riisti tämän hengen säästääkseen omansa.
Tässä tapauksessa äänensä lisäksi Aundria menetti henkensäkin.
Hän ei saanut varttua eikä vanheta -
häntä rakastavan lähipiirin ympäröimänä.
Olen ollut tällä alalla melkein 40 vuotta ja käsitellyt ratkomattomia tapauksia.
PIIRITUOMARI
Tämä on niistä häiritsevin.
Uskoakseni tässä tapauksessa aiheellista on -
vähintään 35–50 vuoden tuomio, joka pitää teidät poissa yhteisöstämme.
Tuomioistuin on päättänyt.
Tiimimme ei halunnut suoda Dennisille viimeistä vallankäytön mahdollisuutta.
Hän halusi valitsemaansa vankilaan, koska se sopi hänelle.
Teen kaiken voitavani, jottei Dennis saa päättää yhtään mistään.
Tänään tuomittiin Dennis Lee Bowman. Vuonna 1989 hän murhasi ja paloitteli -
Aundria Michelle Bowmanin, 14-vuotiaan ottotyttärensä.
Hra Bowman palautetaan Virginiaan suorittamaan elinkautisensa.
Päätimme tiimimme kesken, että riistämme Dennisiltä päätäntävallan.
Passitamme hänet Virginiaan Kathleen Doylen murhasta.
Dennis meni lankaan kuin mikäkin typerys.
VANGIN LUOVUTUS
Vaikka Dennis riisti meiltä Kathleenin, hän ei liity tämän tarinaan.
Kathleenin tarina on hänen elämänsä.
Hän oli meidän tyttömme ja kuului meille.
Siltä minusta tuntuu.
Joka päivä kosken hänen valokuvaansa ja sanon rakastavani häntä.
Ostimme toisillemme syreenejä lahjaksi. Se oli meidän kukkamme.
Aina kun syreenit kukkivat keväällä, ilmoitan asiasta Kathleenille.
Haistelen kukkia ja sanon kaipaavani häntä.
Tapahtui jotain varsin outoa.
Kun Kathleenin murhaaja löydettiin, silloin elettiin syksyä.
Syreenipensaani kukki, outoa kyllä. Se kukkii yleensä vasta keväällä.
Älköön muistettako sitä, joka teki tämän kamalan tekosen.
Muistelkaa nuorta naista, joka kuoli.
Todd, kiitos kaikesta. -Tiimityötähän tämä oli.
Saisimmeko sanasen? -Toki.
Jäännökset ovat Brendalla.
Hän tuhkautti ne.
Hän haluaa antaa sinulle puolet Aundrian ruumiista.
En kestä tätä!
En voi ajatella tätä juuri nyt!
Antaisiko hän ylä- vai alapuolen?
Kehtaakin!
Tuhkat ovat mukanamme, jos haluat ottaa ne vastaan.
Tietenkin haluan.
Pikkutyttöni on tässä näin. Hän tietää, että hirviö on poissa.
Arvaapa mitä tässä on.
Eikä. -Kyllä vain.
Oikeastiko? -Puolet.
"Jaan kanssasi tasapuolisesti,
koska olit hänen äitinsä ensin.
Rukoilen, että Jumala auttaa sinua löytämään rauhan. Brenda."
Hän vain pilkkoi tyttöäni lisää. Että kun pistääkin kismittämään.
Uskomatonta, että Brenda meni pätkimään ruumista lisää.
Haluan kaikki tuhkat takaisin. Ehkä sitten äidillinen puoleni saa rauhan.
Minkä Cathy mahtaisi?
Kuka tahansa tuomari sanoisi näin.
"Olisit onnellinen tuosta vähästä, koska tämä nainen jakaa sen kanssasi."
Hänhän hylkäsi vauvansa.
Olen pirun vihainen.
Huojentunut, mutta silti vihainen. Luulin kiukun hellittävän.
Brenda julkeaa kutsua itseään tyttäreni äidiksi.
En tiedä, oliko Alexis vasen- vai oikeakätinen.
Miltähän hän kuulosti?
Hän ei koskaan sanonut rakastavansa minua eikä kutsunut minua äidiksi.
Olen silti hänen äitinsä läpikotaisin.
Alexis kummittelee minulle hiukan. Hän ei ole täysin poissa.
Tämän lähemmäs en pääse hänen henkeään.
Minä melkein tulin häneksi. Kypsemmäksi ja vihaisemmaksi.
Ihan kuin olisin astunut tuleen, joka muutti minut.
Tuo tuli palaa niin kuumasti, että se polttaa lihan luiden päältä.
Kukaan ei näe sitä, ja vain minä tunnen sen.
Minun on läpikäytävä tämä.
Minun on löydettävä ulospääsy tulesta.
BRENDA BOWMAN KIELTÄYTYI HAASTATTELUSTA -
EIKÄ VASTANNUT KOMMENTTIPYYNTÖIHIN.
DENNIS ISTUU VIRGINIASSA KAHTA ELINKAUTISTAAN.
LAINVALVOJIEN MUKAAN EI VÄLTTÄMÄTTÄ SELVIÄ KOSKAAN,
KUINKA LAAJALTI DENNIS SUORITTI VÄKIVALTARIKOKSIAAN.
Tekstitys: Jouni Jussila